Συντεταγμένες: 49°23′N 2°25′E﻿ / ﻿49.383°N 2.417°E﻿ / 49.383; 2.417

Η **Ουάζ** (γαλλικά: *Oise*) είναι γαλλικός νομός, στη διοικητική περιοχή Ω-ντε-Φρανς, στο βορρά της Γαλλίας. Οφείλει το όνομά του στον ποταμό Ουάζ που διασχίζει το ανατολικό τμήμα του. Οι κάτοικοι ονομάζονται *Ουαζιάν* ή *Ιζαριάν,* από το ρωμαϊκό όνομα του ποταμού Ουάζ (Isara). Πρωτεύουσα είναι η Μπωβαί, που είναι η μεγαλύτερη πόλη του νομού. Η INSEE και το ταχυδρομείο διαθέτουν τον κωδικό 60. Έχει έκταση 5.860 τετραγωνικά χιλιόμετρα.

Με 823.000 κατοίκους (απογραφή του 2016), είναι ο 27ος πιο πολυπληθής νομός της Γαλλίας. Παλαιότερα, με τους νομούς Σομ και Αιν, αποτελούσαν την πρώην περιοχή της Πικαρδίας. Μετά τη διοικητική μεταρρύθμιση του 2015 αποτελεί, με τέσσερις άλλους νομούς (Νορ, Πα-ντε-Καλαί, Σομ και Αιν), τη διοικητική περιοχή Ω-ντε-Φρανς.

Γεωγραφία
---------

Ο νομός Ουάζ είναι ένας από τους 5 νομούς της περιοχής Ω-ντε-Φρανς και βρίσκεται 30 χιλιόμετρα βόρεια του Παρισιού. Συνορεύει με τους νομούς Σομ, Αιν, Σεν-ε-Μαρν, Βαλ-ντ'Ουάζ, Eρ και Σεν-Μαριτίμ. Διαρρέεται από τους ποταμούς Ουάζ και Αιν, καθώς και πολλούς παραποτάμους τους. Αποτελείται από πολυάριθμα δάση, ειδικότερα στην αριστερή όχθη του Ουάζ, όπως τα δάση της Κομπιένης, Σαντιγύ ή Ερμενονβίλ καθώς και πολλές λίμνες.

Ιστορία
-------

O Oύγος Καπέτος στέφθηκε βασιλιάς των Φράγκων στην πόλη Σανλίς το 987
Την εποχή της ρωμαϊκής κατάκτησης το έδαφος του νομού Ουάζ μοιράζονταν μεταξύ διαφόρων γαλατικών φυλών. Η πιο σημαντική φυλή ήταν οι Μπελοβάκοι, που καταλάμβαναν τη μεγαλύτερη περιοχή στα δεξιά του ποταμού Oυάζ (που οι Ρωμαίοι αποκαλούσαν Isara). Οι Μπελοβάκοι έδωσαν το όνομά τους στην πρωτεύουσά τους, Μπελοβάκουμ, που εξελίχθηκε στη σημερινή Μπωβαί. Στην αριστερή όχθη του ποταμού ζούσαν οι Σιλβάνεκτοι (Silvanectes), από τους οποίους πήρε το όνομά της η πόλη Σανλίς.

Την 1η Ιουνίου 987, μετά το θάνατο του Λουδοβίκου Ε΄ του Οκνηρού, ο Ούγος Καπέτος, κόμης του Παρισιού, εστέφθη βασιλιάς στο Σανλίς.

Ο νομός Ουάζ είναι ένας από τους 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης, στις 4 Μαρτίου 1790, σε εφαρμογή του νόμου της 22ας Δεκεμβρίου 1789, κυρίως από ένα τμήμα της επαρχίας Ιλ-ντε-Φρανς.

Από το 1791 έως το 1793, ο νομός πρόσφερε 14 τάγματα εθνικών εθελοντών.

Μετά την ήττα του Ναπολέοντα στη Μάχη του Βατερλώ (18 Ιουνίου 1815), ο νομός κατελήφθη από βρετανικά στρατεύματα από τον Ιούνιο του 1815 έως το Νοέμβριο του 1818. 

Στο δάσος της Κομπιένης υπογράφηκαν δύο στρατιωτικές ανακωχές. Με την πρώτη, στις 11 Νοεμβρίου 1918, επικυρώνονταν η νίκη της Γαλλίας και τελείωνε ο Α΄Παγκόσμιος πόλεμος. Με τη δεύτερη, στις 22 Ιουνίου 1940, η Γαλλία παραδόθηκε στη Γερμανία και άρχισε η περίοδος της Κατοχής και της Αντίστασης.

Την 1η Ιανουαρίου 2016, η περιοχή Πικαρδία, στην οποία ανήκε ο νομός, συγχωνεύτηκε με την περιοχή Νορ-Πα-ντε-Καλαί για να γίνει η νέα διοικητική περιοχή Ω-ντε-Φρανς.

Διοικητική διαίρεση
-------------------

Τα διαμερίσματα του νομού 
Ο νομός Ουάζ χωρίζεται σε 4 διαμερίσματα, 21 καντόνια και 679 κοινότητες:

| Διαμέρισμα | Πρωτεύ-
ουσα | Κα
ντόνια | Κοινό-
τητες | Κάτοικοι
Απογραφή 2016 | Έκταση
km² | Πυκνό
τητα
Κατ./χμ² | Κωδικός
INSEE |
| --- | --- | --- | --- | --- | --- | --- | --- |
| Μπωβαί | Μπωβαί | 7 | 245 | 229.183 | 2.099,45 | 109 | 601 |
| Κλερμόν | Κλερμόν | 7 | 146 | 130.333 | 1.141,68 | 114 | 602 |
| Κομπιένη | Κομπιένη | 5 | 156 | 182.266 | 1.274,49 | 143 | 603 |
| Σανλίς | Σανλίς | 9 | 132 | 281.760 | 1.344,15 | 210 | 604 |
| Σύνολο νομού |  | 21 | 679 | 823.542 | 5.859,77 | 141 | 60 |

Πόλεις
------

Η περιοχή Ιλ-ντε-Φρανς κατά το Παλαιό καθεστώς και οι σημερινές κοινότητες. Ο νομός Ουάζ στα βορειοανατολικά
Οι κυριότερες πόλεις του νομού Ουάζ

| Πόλη | Πληθυσμός (2016) | Διαμέρισμα |
| --- | --- | --- |
| Μπωβαί | 56.020 | Μπωβαί |
| Κομπιένη | 40.258 | Κομπιένη |
| Κρέιγ | 35.747 | Σανλίς |
| Νοζάν-συρ-Ουάζ | 19.595 |
| Κρεπί-αν-Βαλουά | 15.231 |
| Μερύ | 14.640 | Μπωβαί |
| Σανλίς | 14.590 | Σανλίς |
| Νουαγιόν | 13.666 | Κομπιένη |
| Μονταταίρ | 13.345 | Σανλίς |
| Πον-Σαιντ-Μαξάνς | 12.470 |
| Κλερμόν | 10.193 | Κλερμόν |

Λογότυπο, έμβλημα
-----------------

* Το λογότυπο του νομούΤο λογότυπο του νομού
* Έμβλημα του νομούΈμβλημα του νομού

Οικονομία
---------

Η οικονομία του νομού στηρίζεται στη γεωργία, καλλιεργούνται σιτάρι, ζαχαρότευτλα και κηπευτικά, στην κτηνοτροφία (βοοειδή) στη βιομηχανία (μεταλλουργία, υαλουργία, τσιμέντο, χημικά προϊόντα) και στον τουρισμό.

Τουρισμός
---------

Το κάστρο του Πιερφόν
Το κάστρο του Σαντιγί
Ο νομός Ουάζ, προσελκύει κυρίως τουρίστες για την ιστορική, πολιτιστική και θρησκευτική του κληρονομιά καθώς είναι ένας από τους νομούς με πολλά ιστορικά μνημεία της Γαλλίας. Οι περισσότερες πόλεις έχουν μια εκκλησία ή καθεδρικό ναό ή αβαείο που αξίζουν την επίσκεψη, όπως ο Καθεδρικός Ναός Σαιν-Πιερ στην Μπωβαί, ο καθεδρικός ναός της Νουαγιόν, η Νοτρ Νταμ της Σανλίς και το αβαείο Σαλίς μέσα στο δάσος της Ερμενονβίλ, που είναι από τα πιο δημοφιλή.

Το κάστρο της Κομπιένης
Τα πιο διάσημα διατηρητέα κτίρια είναι το κάστρο του Σαντιγί, διάσημο για τον ιππόδρομό του, αλλά και για το μουσείο Κοντέ και το μουσείο αλόγου που στεγάζονται μέσα στο κάστρο, το κάστρο της Κομπιένης, το κάστρο του Πιερφόν. Επιπλέον, οι περισσότερες μεγάλες πόλεις του νομού Ουάζ, όπως η Κομπιένη και η Σανλίς, έχουν διατηρημένες παλιές γειτονιές με μεσαιωνικά σπίτια και στενά δρομάκια που προσελκύουν το ενδιαφέρον του επισκέπτη. 

Θέαμα με δελφίνια στο πάρκο Αστερίξ
Ο νομός Ουάζ, με τα πολυάριθμα δάση, τους ποταμούς, τους παραποτάμους και τις λίμνες του έχει πανέμορφο φυσικό περιβάλλον και επωφελείται από τον πράσινο τουρισμό και λόγω της εγγύτητάς του στην περιοχή του Παρισιού.

Υπάρχουν επίσης πάρκα αναψυχής, όπως το πάρκο Αστερίξ, το Μαρ ντε Σαμπλ ή το πάρκο Σαιν-Πωλ, που προσελκύουν πολλούς επισκέπτες, κυρίως οικογένειες.

Έχει επίσης πολλά μουσεία και ιστορικούς χώρους και η ύπαιθρος είναι διάσπαρτη από κάστρα και πύργους.

Παραπομπές
----------

1. ↑  (Γαλλικά) Zirar, Wassinia (12 Οκτωβρίου 2017). «Louis Le Franc change de département». *acteurspublics.com*. Ανακτήθηκε στις 13 Οκτωβρίου 2017.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑  Albert Dauzat,*Dictionnaire étymologique des noms de rivières et de montagnes en France* , Paris, Klincksieck, 1982, 234 p. p. 56.
4. ↑  Εγκυκλοπαίδεια Πάπυρος Λατούς Μπριτάννικα, τομ.47, σελ. 212

Εξωτερικοί σύνδεσμοι
--------------------

* Η επίσημη σελίδα Αρχειοθετήθηκε 2013-09-21 στο Wayback Machine. (γαλλικά)
* Η σελίδα της Νομαρχίας (γαλλικά)
* Oise Tourisme

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144739790
* LCCN: n82099561
* GND: 4116741-7
* SUDOC: 027401944
* BNF: cb119451872 (data)

 |

 |